Jeg giver Peter og Camilla (og deres hyggelige lejlighed) mine varmeste anbefalinger! Lejligheden, som er splinterny, ligger velplaceret i Sydhavnen med smuk udsigt til vandet. Der er lyst og solrigt det meste af dagen, og om aftenen kan man nyde solnedgangen i sofaen mod vest. Alt forløb som det skulle med tidsplan, nøgleoverlevering og indtjekning, og man følte sig i den grad velkommen! Der er ingen støjgener men plads til ro og fordybelse. Helt klart et besøg værd!